སབ་ཙི་ན་ཟེར་པའི་དྲྭ་རྒྱའི་ཐོག་ཏུ་གནས་ཚུལ་བཀོད་པ་ལྟར་ན་རྒྱ་ནག་གཞུང་གིས་ཞིན་ཅང་གི་ཡུ་གུར་པ་ཚོའི་རྒྱུད་རྒྱུ་ཟེར་པའི་མི་སོ་སོའི་གྲུབ་རྫས་སམ།ཡང་ན་རིགས་རྫས་ལ་བརྟག་དཔྱད་བྱས་ནས་དཔེ་མཚོན་ཉར་ཚགས་བྱེད་ཡོད་པ་དང་།དེ་སྔོན་བོད་ཀྱི་འབྲི་རུ་རྫོང་དུ་བོད་པ་ཚོས་ངོ་རྒོལ་གྱི་ལས་འགུལ་ཤུགས་ཆེན་སྤེལ་བའི་དུས་སུ་རྒྱ་ནག་གཞུང་གིས་འབྲི་རུ་རྫོང་ཁོངས་སུ་བོད་པ་ཚོའི་རྒྱུད་རྒྱུ་བླངས་ནས་བརྟག་དཔྱད་བྱས་པ་དང་དཔེ་མཚོན་ཉར་ཚགས་བྱས་ཡོད་པར་མ་ཟད།ད་ལྟ་རྒྱ་ནག་གཞུང་གིས་ཞིན་ཅང་ལའང་ལས་དོན་དེ་འདྲ་ཞིག་བསྒྲུབ་རྒྱུ་འགོ་ཚུགས་ཏེ་མི་མང་པོས་བོད་རང་སྐྱོངས་ལྗོངས་ཀྱི་འགོ་ཁྲིད་ཟུར་པ་ཁྲེན་ཆོན་གོ་ཡིས་སྔོན་ཆད་བོད་རང་སྐྱོང་ལྗོངས་ལ་ལག་ལེན་བསྟར་པའི་སྲིད་ཇུས་རྣམས་ད་ལྟ་ཞིན་ཅང་ཡུ་གུར་རང་སྐྱོང་ལྗོངས་ལ་ལག་ལེན་བསྟར་གྱིན་འདུག་གླེང་སློང་བྱེད་ཀྱི་ཡོད་པ་རེད།།